राहुल गांधी के अध्यक्ष पद से इस्तीफे के फैसले का प्रियंका गांधी ने किया समर्थन: सूत्र  
राहुल गांधी को मिला बहन प्रियंका गांधी का साथ
मैं अपने भाई के फैसले के पीछे की वजह जानती हूं: प्रियंका
कांग्रेस के खराब प्रदर्शन की वजह से इस्तीफा देना चाहते हैं राहुल
राहुल ने कांग्रेस कार्यसमिति की बैठक में कहा, 'हमें अपनी लड़ाई को जारी रखना होगा. मैं कांग्रेस का अनुशासित सिपाही हूं और रहूंगा और बिना डरे लड़ता रहूंगा लेकिन मैं अब पार्टी का अध्यक्ष बनकर नहीं रहना चाहता.' कार्यसमिति की इस बैठक में राहुल की मां सोनिया गांधी, बहन प्रियंका गांधी और पूर्व पीएम मनमोहन सिंह शामिल थे. हालांकि समिति की बैठक में मौजूद सदस्यों ने साफ किया कि उन्होंने राहुल के इस्तीफे को अस्वीकार कर दिया है. कांग्रेस प्रवक्ता रणदीप सुरजेवाला ने कहा, 'ऐसे कठिन हालात में हमें राहुल गांधी के नेतृत्व की जरूरत है.'